Zacharias Heinesen

Zacharias Karl Ulrik Heinesen (født 19. juni 1936 i Tórshavn) er en færøsk kunstmaler.

Zacharias Heinesen er en central skikkelse i færøsk billedkunst, og som har sat sig dybe spor i den færøske kunsthistorie. Hans kompositioner med kantede fjelde og huse i klare farver, har på det nærmeste dannet skole inden for færøsk kunst. Han blev uddannet på kunstakademierne i Reykjavík, Island og København. Siden har han været bosat i Færøernes hovedstad, Tórshavn. 
 1957-58 Det Islandske Kunstakademi v. Sigurdi Sigurdsson
 1959-63 Kunstakademiet i København v. Niels Lergaard
Zacharias Heinesen koncentrer sig i sine landskabsmalerier om farvens udtrykskraft og intense styrke og om fladens vibrerende liv. Motivmæssigt kredser han i disse år især om temaet bygden ved havet. Husenes gavle, facader og tage indgår i et mønster af flader, som også omfatter de mange små jordlodder, der omgiver bygden. Fladekompositionen fortsætter op i fjeldenes facetterede struktur og skyformationernes figurer. Lodrette, vandrette og diagonale linjer, der signalerer husenes omrids, markskel, stengærder og hegn og landskabsformationers konturer, markerer billedets kubistisk prægede rytme og bevægelse. Farveholdningen karakteriseres af et blåt-grønt register, der spiller op imod røde og gule farver og gyldne islæt af okkertoner. Det foretrukne afbilledede landskab er de senere år blevet erstattet af motivmæssige skildringer hvor mennesker, dyr og planter er fremherskende. Det bemærkes ofte i hans bogillustrationer, bogomslag, rumdekorationer m.m. 

Der er udgivet en ny færøsk pengeseddelserie med Heinesens akvareller med hans motiver af færøske landskaber på bagsiden: 

 50 kroner: Sumba på Suðuroy, 2001
 100 kroner: Klaksvík, 2003
 200 kroner: Tindhólmur ved Vágar, 2004
 500 kroner: Hvannasund på Viðoy, 2004
 1.000-kroner: Sandoy, 2005

Udstillinger 
Ólavsøkuframsýningin 1951-59, 1961-91; KE 1960; Færeysk List, Islands Kunstmuseum, Reykjavík 1961; Færøsk Kunst, Bergens Kunstforen. 1970; Art from the Faroe Islands, Lerwick, Edinburg m.fl. 1971; Fire færinger, Gal. Gl. Strand, Kbh. 1971; Den Nordiske 1972, 1974-94; Færøsk Kunst, Den frie Udst. bygn. m.fl. 1976, 99, 2003, 06; Føroysk List, Nordiskt Koncentrum, Reykjavík, Sveaborg m.fl. 1983-85; Færøsk nutidskunst, Vejen Kunstmus. 1980; Vrå-udst. 1984; Færøsk Kunst 86, Nikolaj, Kbh. 1986; Da. kulturdage, Kunstnernes Hus, Ukraine 1986; Færøsk Kunst, Huset i Asnæs 1989; Galleri Steen, Oslo 1998; Kunstnernes Hus, Oslo 1995; Corner 1996; Várframsýningin, Færøernes Kunstmuseum 1990-2000; Galleri Focus, Tórshavn 2002; Bredgade Kunsthandel 2003,04,06; Hafnarborg 2005.

Separatudstillinger 
Galleri Gl. Strand, Kbh. 1971, 1973, 1977; Færøernes Kunstmuseum 1973, 1975, 1993; I'Union de Banques à Paris 1986; Gal. Sct. Gertrud, Kbh. 1986, 1990, 1993; Gal. List, Tórshavn 1989-91; Mikkelberg, Sydslesvig 1992; Horsens Bibl. 1992; Gal. Borg, Reykjavík 1993; 70 års fødselsdagsudstilling, Galleri Åhuset, Køge 2006; Nordatlantens Brygge, Kbh., 2007.

Udsmykninger 
 1991 Fløjaltertavlen Husum danske Kirke, Slesvig-Holsten. Motivet er "Jesus stiller stormen på Genesaret sø". Når tavles lukkes i fastetiden fremkommer motivet "Nedtagelsen af korset
 1982 Eysturskúlin, Torshavn
 1987 Lágardur, Torshavn
 1989 Østre Landsret

Udmærkelser 
 1961 Gerda Iversens legat
 1963 Listafelag Føroya
 1972 Ny Carlsbergfondet
 1986 Henry Heerups Æreslegat
 2006 Færøernes Landsstyres Kulturpris (Mentanarvirðisløn Landsins)

Galleri

Eksterne henvisninger 

 Art.fo – Færøernes Kunsmuseum 
 Faroeartstamps.fo (kilde) 
 De nye færøske pengesedler PDF 

Malere fra Færøerne
Landskabsmalere
Personer fra Thorshavn